Številka: 41031-14/2023-37

Datum: 21. 2. 2024

Na podlagi 10. člena Uredbe o posredovanju in ponovni uporabi informacij javnega značaja (Uradni list RS, št. 24/16, 146/22) Občina Ajdovščina objavlja naslednje

**Zaključno poročilo o poteku in rezultatih Javnega razpisa za** **sofinanciranje veteranskih organizacij v letu 2023 II.**

Občina Ajdovščina je dne 30. 6. 2023 na spletni strani občine [www.ajdovscina.si](http://www.ajdovscina.si) objavila Javni razpis za sofinanciranje veteranskih organizacij v letu 2023 II. Občina Ajdovščina je ponovila objavo javnega razpisa za sofinanciranje organizacije proslav občinskega pomena, drugih spominskih slovesnosti in delovanja organizacij, za katere ni prejela prijav v prvem razpisu, in so sredstva v proračunu ostala neporabljena. Link do objave javnega razpisa:

<https://www.ajdovscina.si/javna_narocila_in_razpisi/javni_razpisi/2023063009125786/>

Rok za prijavo na javni razpis je bil 5. 7. 2023. Po preteku roka je prejete vloge odprla administrativna komisija, ki je ugotovila, da je na javni razpis prispela 1 prijava.

Strokovna komisija za ocenjevanje in vrednotenje vlog je prejeto vlogo ocenila in pripravila predlog za sofinanciranje prijavljenih organizacij proslav občinskega pomena, organizacij drugih spominskih slovesnosti ter delovanja organizacije. Skladno z razpisom se najprej ovrednoti organizacijo proslav občinskega pomena, zatem organizacijo drugih spominskih slovesnosti, nato pa še delovanje organizacij, po merilih iz razpisa.

Na podlagi predloga strokovne komisije je občinska uprava izdala sklep o sofinanciranju. Po pravnomočnosti sklepov pa je bila upravičencu izdana pogodba o sofinanciranju.

Rezultati javnega razpisa so bili objavljeni na spletni strani občine na spodnjem linku:

(link: <https://www.ajdovscina.si/javna_narocila_in_razpisi/javni_razpisi/2023070509583506/>)

Pogodba o sofinanciranju veteranskih organizacij v letu 2023 določa, da se pogodbena sredstva za delovanje organizacije izvajalcu nakaže na podlagi prejetega zahtevka po vrnitvi podpisane pogodbe, za organizacijo proslav in spominskih slovesnosti pa po izvedeni prireditvi, na podlagi dokazil.

Društvo so se s pogodbo zavezala, da bodo vsebinsko in finančno poročilo o izvedbi sofinanciranih programov, iz katerega bo razvidna namenska poraba odobrenih sredstev, predložila v roku 30 dni po izvedbi programa oziroma najpozneje do 31. januarja 2024.

Realizacija javnega razpisa v letu 2023, proračunska postavka 18134:

|  |  |  |  |
| --- | --- | --- | --- |
| ZŠ | prijavitelj | odobrena sredstva | koriščena sredstva |
| 1 | Območno združenje veteranov vojne za Slovenijo občin Ajdovščina in Vipava | 5.800,00 | 0 |
|   | SKUPAJ | 5.800,00 | 0 |

V letu 2023 društvo ni oddalo zahtevkov za koriščenje odobrenih sredstev iz razpisa, zato realizacije po tem razpisu ni bilo.

Pripravila:

Jerica Stibilj,

svetovalka za družbene zadeve in socialo